બધું સારી રીતે મિક્સ થઈ જાય પછી તેમાં વેનિલા એસેન્સ અને અખરોટના ટુકડા ઉમેરીને ભેળવી લો. હવે એક બેકિંગ ડિશમાં સહેજ ઘી લગાડીને તેમાં મેંદો છાંટીને ચારે તરફ ફેલાવી લો. અને વધેલો લોટ ખંખેરી નાખો. પછી તૈયાર કરેલા મિશ્રણને આ ડિશમાં નાખીને સહેજ ઠપકારીને સરખું લેયર બનાવો. ગરમ થયેલા ઑવનમાં આ ડિશને કન્વેક્શન મોડમાં ૩૦ મિનિટ સુધી મૂકો. ૩૦ મિનિટ પૂરી થયા બાદ તૈયાર થયેલી બ્રાઉનીમાં ઊંડે સુધી પાતળું ચપ્પુ નાખીને તે બરાબર ચડી ગઈ છે કે નહીં તે ચેક કરો. જો બરાબર ચડી ગઈ હશે તો ચપ્પુ બહાર કાઢતા તે એકદમ ચોખ્ખું રહેશે.